《颂古三首 其一》
宋代·释法忠

秤锤落井，只有秤衡。两两相忆，分物不平。方始取出乎锤，忽又失却秤衡。

始去邻家借觅，衡上不曾钉星。休休，重者从他重，轻者从他轻。

作者简介：释法忠（一○八四～一一四九），字牧庵，俗姓姚，鄞县（今浙江宁波）人。晚住隆兴府黄龙寺。为南岳下十五世，龙门清远禅师法嗣。高宗绍兴十九年卒，年六十六（据《佛祖通载》卷三○，《嘉泰普灯录》作年六十）。《嘉泰普灯录》卷一六、《五灯会元》卷二○、《宝庆四明志》卷九有传。今录诗十三首。